paragraph_text: Villarreal ili Vila-real, u prijevodu Kraljevski grad, grad je u pokrajini Castellón u autonomnoj zajednici Valenciji na istočnoj španjolskoj obali Sredozemlja. Pridjevak "kraljevski" zadobio je jer ga je utemeljio sam kralj Jakov I. Aragonski 1274. godine pridavši mu naslov kraljevskog grada, time i pravo na izbor vlastitih predstavnika u Valencijski parlament i Kraljevsko savjetničko vijeće.